Document ID: 31985R1298

NEUVOSTON ASETUS (ETY) N:o 1298/85,
annettu 23 päivänä toukokuuta 1985,
maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(),
sekä katsoo, että
saatu kokemus huomioon ottaen olisi tarkistettava järjestelmän ensimmäiseksi soveltamisjaksoksi vahvistettua yhteisön varastoa,
asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 591/85(), 5 c artiklassa säädetyn lisämaksun tuotto käytetään yhteisön maitoalan menojen rahoittamiseen; tietyissä tapauksissa voi kuitenkin olla perusteltua poiketa tästä periaatteesta, jotta tietyillä edellytyksillä voitaisiin rahoittaa tämän alan kansallisia toimenpiteitä, ja
puolueettomat tilastotiedot ja maidon ja maitotuotteiden toimitusten ja suoramyynnin rakenteellinen kehitys eri jäsenvaltioissa huomioon ottaen olisi säädettävä menetelmästä, jolla kummankin myyntitavan vahvistettuja määriä voidaan mukauttaa; lisäksi nämä määrät eivät saa ylittyä mukautusten vuoksi,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 804/68 5 c artikla seuraavasti:
1) Korvataan 4 kohdan toisessa alakohdassa määrä "335 000 tonniksi" määrällä "393 000 tonniksi".
2) Lisätään 5 kohtaan alakohta seuraavasti:
"Neuvosto voi päättää 6 kohdassa tarkoitettua menettelyä noudattaen, että maksuista saatava tuotto käytetään tietyillä edellytyksillä sellaisten lopullista maidontuotannosta luopumista tarkoittavien kansallisten tukitoimenpiteiden rahoittamiseen."
3) Lisätään 7 kohtaan alakohdat seuraavasti:
"Samaa menettelyä noudattaen 3 kohdan toisessa ja kolmannessa alakohdassa mainittuja määriä voidaan muuttaa puolueettomien ja asianmukaisesti perusteltujen tilastotietojen perusteella ottaen huomioon rakennemuutokset, jotka yhtäältä vaikuttavat toimituksiin ostajille ja toisaalta suoraan kulutukseen myytäviin toimituksiin.
Nämä mukautukset eivät saa aiheuttaa asianomaisille jäsenvaltioille 3 kohdassa mainitun taatun kokonaismäärän ja suoramyynnille vahvistetun kokonaismäärän lisäystä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä toukokuuta 1985.

Labels: 17
6